**Paulownia** — род раслін сямейства *Paulowniaceae* (раней гэты род часам адносілі да сямейства Bignoniaceae і Залознікавыя).

Філіп Зібальд і Іозеф Цукарыні далі расліне назву па імені па бацьку дачкі імператара Паўла I Ганны Паўлаўны (1795—1865): назваць род *Anna* яны не маглі, паколькі такі род ужо існаваў, а імя па бацьку яны прынялі за другое імя.

Апісанне
--------

|  |
| --- |
|  |
| Paulownia imperialis. Батанічная ілюстрацыя з кнігі Зібальда і Цукарыні *Flora Japonica*, 1870 |

Лістападныя высокія дрэвы.

Ствол прамы, крона разгалістая.

Лісце супратыўнае, на доўгіх хвосціках. Ліставая пласцінка буйная, глыбоказубчастая або трохлопасцевая. Край ліста суцэльны. Прылісткаў няма.

Кветкі буйныя, лілова-бэзавыя, часам амаль белыя, у мяцёлкавых суквеццях на канцах парасткаў. Чашачка званочкавая.

Плод — каробачка. Насенне дробнае, крылатае.

Арэал
-----

Расце на Далёкім Усходзе і ў Паўднёва-Усходняй Азіі: Кітай (Аньхой, Фуцзянь, Гуандун, Хубэй, Цзянсу, Сычуань, Юньнань), Карэя, Тайвань, Лаос, В'етнам.

У садах і парках Еўропы і Паўночнай Амерыкі культывуюць Paulownia tomentosa — дрэва вышынёй 15-20 м, з шырокай кронай і буйным (даўжынёй да 30 см і шырынёй да 25 см) цэльнакрайнім лісцем на доўгіх хвосціках. Кветкі бледна-фіялетавыя, у прамых пірамідальных суквеццях; цвіценне — да з'яўлення лісця. Каробачкі захоўваюцца на дрэве часам да наступнага лета.

У Расіі і сумежных краінах у культуры: на Каўказе, на Паўднёвым беразе Крыма; на захадзе і поўдні Украіны; паўночней — зімой абмярзае.

Батанічная класіфікацыя
-----------------------

Па дадзеных сайта *GRIN*, род складаецца з 5 відаў:

* Paulownia elongata S.Y.Hu
* Paulownia fortunei (Seem.) Hemsl. сінонімы: Paulownia duclouxii Dode, Paulownia mikado T.Ito
* Paulownia kawakamii T.Ito
* Paulownia speciosa hort.
* Paulownia tomentosa (Thunb.) Steud. сінонім Paulownia imperialis Siebold & Zucc.

Па дадзеных сайта *The Plant List* род уключае 7 відаў
:

* Paulownia catalpifolia T.Gong ex D.Y.Hong
* Paulownia elongata S.Y.Hu
* Paulownia fargesii Franch.
* Paulownia fortunei (Seem.) Hemsl.
* Paulownia kawakamii T.Itô — від налічваў у 1997 годзе ўсяго 13 дарослых дрэў у натуральных умовах (усе — на востраве Тайвань) і быў знікаючым.
* Paulownia taiwaniana T.W.Hu & H.J.Chang
* Paulownia tomentosa Steud.

Прымяненне
----------

Каштоўнае садова-паркавае дрэва для вырошчвання ў раёнах з цёплым і вільготным кліматам.

Драўніна лёгкая, мяккая; у Кітаі і Японіі яе выкарыстоўваюць для вырабу музычных інструментаў, мэблі, дробных вырабаў, апрацоўчых дошак, а таксама горных лыж і сноўбордаў.

Ужываецца для вырабу аснаванняў ракетак для настольнага тэніса.

Фотагалерэя
-----------

* Агульны выгляд дрэва Paulownia tomentosaАгульны выгляд дрэва *Paulownia tomentosa*
* Лісце Paulownia imperialisЛісце *Paulownia imperialis*
* Кветкі Paulownia fortuneiКветкі *Paulownia fortunei*

Зноскі
------

1. ↑  Ужываецца таксама назва Пакрытанасенныя.
2. ↑  Пра ўмоўнасць аднясення апісанай у гэтым артыкуле групы раслін да класа двухдольных гл. артыкул «Двухдольныя».
3. ↑  Большая частка Крымскага паўвострава з'яўляецца аб'ектам тэрытарыяльных спрэчак паміж Расіяй, якая кантралюе спрэчную тэрыторыю, і Украінай.
4. ↑  USDA NRCS апісвае гэты від як Paulownia tomentosa (Thunb.) Siebold & Zucc. ex Steud.
5. ↑  *Paulownia* (англ.).  The Plant List. Version 1.1. (26 ліпеня 2013). Праверана 7 кастрычніка 2016.
6. ↑  International Union for Conservation of Nature and Natural Resources

Спасылкі
--------

* Paulownia: інфармацыя пра таксон у праекце «Плантариум» (вызначальнік раслін і ілюстраваны атлас відаў). (руск.)
* Род на сайце USDA NRCS